ઉકા તરસાડીયા યુનિવર્સિટી મહુવા બારડોલીના અતિ વ્યસ્ત રાજ્ય ધોરીમાર્ગ પર આવેલ છે. આ માર્ગ પરથી જ વિદ્યાર્થીઓએ રેલી કાઢી ગેટ અને બસો પર પથ્થરમારો કર્યો હતો. આટલે ન અટકતા પોલીસ સામે પણ પથ્થરો ઉગામી વિદ્યાર્થીઓએ પોતાનો રોષ ઠાલવ્યો હતો. મુખ્ય રોડ પર બનેલી આ ઘટનામાં રોડ પરથી પસાર થઈ રહેલ નિર્દોષ વાહન ચાલકો પણ વિદ્યાર્થીઓના રોષનો ભોગ બની શક્યા હોત. જો આવું થયું હોત તો તે અંગે કોણ જવાબદાર ગણી શકાય વિદ્યાર્થીઑ કે પછી યુનિવર્સિટી સંચાલકો? તે અંગે પણ લોકોમાં ચર્ચા ઉઠી રહી છે.